stanford-oval/wikipedia huggingface dataset:
Jarl Jaatinen

Jaatinen Jarl & Rolf
Jarl Gustaf Hjalmarson Jaatinen (13. elokuuta 1914 Raahe – 23. helmikuuta 1940 Viipurin mlk) oli suomalainen arkkitehti, jonka ura jäi sodan takia lyhyeksi.
Jaatinen valmistui Teknillisestä korkeakoulusta 1938. Opiskeluaikanaan hän työskenteli Jussi Paatelan ja Alvar Aallon toimistoissa. Viimeksi mainitussa hän osallistui avustajana muun muassa Villa Mairean suunnitteluun. Diplomityönään hän suunnitteli ylioppilaskylän Pitäjänmäelle. Hän työskenteli myös näyttömöavustajana Ruotsalaisessa teatterissa, jonka oppilaskoulussa opiskelleen Märta Laurentin kanssa hän oli kihlautunut 1937. He avioituivat seuraavana vuonna, ja heille syntyi 2. maaliskuuta 1940 poika Jarl nuorempi.
Hänen lähin opettajansa oli Hilding Ekelund, joka tunnettiin arkkitehtina 1920-luvun klassisismista. Jaatinen oli kuitenkin omaksunut osin ulkomailla näkemänsä funktionalismin, jolla hän ehti jättää jälkensä suomalaisen arkkitehtuurin historiaan. Hän suunnitteli muun muassa yhden loistohuvilan sekä koulurakennuksen ja taidemuseon Viipuriin. Hänen ainoa toteutunut suunnitelmansa oli Helsingin Kulosaaressa sijaitseva vuonna 1939 valmistunut Villa Jaatinen, jonka hän suunnitteli äidilleen.
Hän osallistui myös muutamiin kilpailuihin. Hän oli mukana ryhmässä, joka voitti kolmannen palkinnon Tallinnan keskussairaalan kilpailussa. Kolmannen palkinnon hän voitti myös Pariisin maailmannäyttelypaviljongin kilpailussa vuonna 1937. Hän oli mukana myös Alvar Aallon suunnitteluryhmässä, joka voitti kolmoisvoiton New Yorkin maailmannäyttelykilpailussa. Myöhemmin hän oli paviljongin rakennustyön valvojana.
Jaatisen lupaavasti alkanut arkkitehdin ura katkesi kaatumiseen talvisodassa konekiväärijoukkueen johtajana. Hänet on haudattu perhehautaan Kulosaaren hautausmaalle. Sinne haudattiin myös hänen nuorempi veljensä Rolf Jaatinen, joka kaatui jatkosodassa elokuussa 1941.
Perhehaudassa lepää myös veljessarjan kolmas,  maantieteilijä Stig Jaatinen, samoin heidän äitinsä Hilja (Hilli) Jaatinen. Hilding Ekelund suunnitteli myöhemmin oppilaansa muistoksi haudalle kiven. Nuorin veljeksistä oli Sven Jaatinen. Hän toimi 1960-luvun alkupuolelta vuoteen 1993 apteekkarina Helsingissä Runeberginkadun apteekissa, joka oli alun perin ollut Viipurissa ja siirtynyt sodan jaloista Helsinkiin.
Jalkapallon Suomen Cup 2013

| Suomen Cupin kausi 2013 |
| --- | --- |
Joukkueiden määrä:  152
Ajankohta:  5.1.2013 – 28.9.2013
Mestari:  RoPS
Ottelut:  151
  ← 2012 :  2014 → 
Jalkapallon Suomen Cup 2013 on jalkapallon Suomen Cupin 59. järjestämisvuosi. Cupiin ilmoittautui 154 joukkuetta.
Joukkueet ja kierrokset

| Kierros | Joukkueita kierroksella | Ed>  kierroksen voittajia | Mukaan tulevat joukkueet | Mukaan tulevat sarjatasot |
| --- | --- | --- | --- | --- |
| 1. kierros | 70 | − | 70 | Kolmonen ja tätä alemmat  sarjatasot (70 joukkuetta) |
| 2. kierros | 66 | 35 | 31 | Kolmonen ja tätä alemmat  sarjatasot (31 joukkuetta) |
| 3. kierros | 72 | 33 | 39 | Ykkönen (8 joukkuetta) Kakkonen (31 joukkuetta) |
| 4. kierros | 40 | 36 | 4 | Veikkausliiga (4 joukkuetta) |
| 5. kierros | 24 | 20 | 4 | Veikkausliiga (4 joukkuetta) |
| 6. kierros | 16 | 12 | 4 | Veikkausliiga (4 joukkuetta) |
| Puolivälierät | 8 | 8 | − | − |
| Välierät | 4 | 4 | − | − |
| Loppuottelu | 2 | 2 | − | − |
1. kierros

1. kierrokselta aloitti 70 joukkuetta. Kierroksen otteluparit arvottiin 11. joulukuuta 2012 ja pelattiin 5. tammikuuta ja 5. helmikuuta 2013 välillä.
1. kierroksen ottelut
2. kierros

2. kierroksella tuli mukaan 31 joukkuetta. Otteluparit arvottiin yhdessä ensimmäisen kierroksen kanssa 11. joulukuuta 2012. Ottelut tuli pelata 17. helmikuuta 2013 mennessä.
2. kierroksen ottelut
3. kierros

3. kierroksella Ykkösen ja Kakkosen joukkueet (39 kpl) tulivat mukaan. Kierros arvottiin 1.2. ja ottelut pelattiin 11.2.−11.3. välisenä aikana. 3. kierroksella alempisarjalainen sai kotiedun sillä poikkeuksella että Nelonen ja sitä alemmat sarjatasot rinnastettiin keskenään.
3. kierroksen ottelut
4. kierros

4. kierros arvottiin maantieteellisin arvontakoreittain ja mukaan tälle kierrokselle tulivat ensimmäiset neljä liigacupista pudonnutta Veikkausliigajoukkuetta; IFK Mariehamn, Vaasan Palloseura, FC Inter Turku ja FC Honka. 4. kierroksella alempisarjalainen sai kotiedun sillä poikkeuksella että Nelonen ja sitä alemmat sarjatasot rinnastettiin keskenään.
4. kierroksen ottelut
5. kierros

5. kierroksella Veikkausliigan joukkueista tulivat mukaan liigacupin puolivälierissä pudonneet joukkueet; MYPA, HJK, RoPS ja FF Jaro. Kierros arvottiin 21.3. ja ottelut pelattiin 29.3.−17.4. Kierroksella otteluparin kotietu arvottiin sillä poikkeuksella, että Veikkausliigajoukkueen kohdatessa alempisarjalaisen joukkueen, sai alempisarjalainen kotiedun.
6. kierros

6. kierroksella tulivat mukaan loput Veikkausliigan joukkueet. Kierros arvottiin 11.4. ja ottelut pelattiin 24.−25.4. Kierroksella otteluparin kotietu arvottiin sillä poikkeuksella, että Veikkausliigajoukkueen kohdatessa alempisarjalaisen joukkueen, sai alempisarjalainen kotiedun.
Puolivälierät

Puolivälieriin etenivät 6.kierroksella ottelunsa voittaneet joukkueet. Puolivälierien otteluparit arvottiin 26.4. Puolivälierien pelipäivä on maanantai 20.5. Arvonnan yhteydessä laadittiin otteluohjelma finaaleihin asti.
Välierät

Välierien otteluparit arvottiin yhdessä puolivälierien kanssa 26.4. Cupin välierät pelataan lauantaina 17.8.
Jorma Kääriäinen (suomenkielinen albumi)

| Jorma Kääriäinen Jorma Kääriäinen |
| --- | --- | --- |

Studioalbumin tiedot
 Äänitetty : 14.–17. huhtikuuta 2003
 Julkaistu: 2003
 Tuottaja(t): Janne Haavisto
 Tyylilaji: pop, iskelmä
 Levy-yhtiö: Capitol, EMI
Listasijoitukset
  Suomen virallinen lista: 21.
Jorma Kääriäisen muut julkaisut
| Blue 1979 | Jorma Kääriäinen 2003 | Jorma Kääriäinen 2004 |
Jorma Kääriäinen on suomalaismuusikko Jorma Kääriäisen toinen sooloalbumi ja ensimmäinen omalla nimellä julkaistu. Se julkaistiin vuonna 2003.
Albumi ylsi Suomen virallisen listan sijalle 21.
Kappaleet

Kaikki suomenkieliset sanoitukset: Jorma Kääriäinen.
Kuule äänet sydämen – 3.14 (Walk a Mile in My Shoes)
Autan isää – 3.05 (Don’t Cry Daddy)
Kulkija vaan – 3.52 (Inherit the Wind)
Rakkauskirjeet – 4.00 (Love Letters)
Vain pienen tuokion – 3.39 (For Ol’ Times Sake)
Ja taas... – 3.22 (Power of My Love)
Aina muistan sun – 2.32 (I’ll Remember You)
Muistot pienet elämää – 3.39 (Good Time Charlie’s Got the Blues)
Hi Heel Sneakers – 6.15
Olet mielessäin – 3.06 (Do You Know Who I Am?)
En koskaan – 2.34 (It’s Over)
Maksaja – 3.18 (Angel Eyes)
Kokoonpano

| --- | --- |
 Jorma Kääriäinen – laulu, taustalaulu  Ykä Putkinen – kitara  Mikko Lankinen – kitara (14.–15.4.)  Jarkka Rissanen – kitara (16.–17.4.)  Olli Haavisto – steel-kitara, lap steel, dobro  Eeva Koivusalo – bassokitara  Kepa Kettunen – rummut, lyömäsoittimet  Janne Haavisto – rummut, lyömäsoittimet  Rob Dominis – piano  J. P. Virtanen – urut  Pepe Ahlqvist – huuliharppu  Jussi Aaltonen – taustalaulu  Leo Friman – taustalaulu  Kari Kuivalainen – taustalaulu  Virve Rosti – taustalaulu  Annika Gummerus-Putkinen – huilu :  Heikki Keskinen – saksofoni  Heikki Pohto – saksofoni  Jukka Tiirikainen – trumpetti  Juha Kortehisto – pasuuna  Heikki Hämäläinen – viulu  Jussi Pesonen – viulu  Ilkka Lehtonen – viulu  Petri Päivärinne – viulu  Yrjö Lasonpalo – viulu  Teodor Nicolau – viulu  Teppo Ali-Mattila – viulu  Heikki Vehmanen – alttoviulu  Markus Sallinen – alttoviulu  Mauri Pietikäinen – alttoviulu  Veli-Matti Iljin – sello  Kari Lindstedt – sello
Siri Svegler

Siri Svegler vuonna 2014.
Siri Svegler (s. 15. huhtikuuta 1980 Göteborg, Ruotsi) on ruotsalainen näyttelijä. Hän esitti Troija-elokuvassa Polydoraa.
Aiheesta muualla

Siri Svegler Internet Movie Databasessa. (englanniksi)
Jorma Käkelä

Jorma Käkelä on suomalainen laulaja ja Swe-Finn Records -yhtiön perustaja. Käkelä muutti Ruotsiin, jossa hänet tunnetaan nimellä Jorma Jormedal.
Diskografia

Pari piisiä päivässä (1981)
Luonani (1981)
Aiheesta muualla

Jorma Käkelän esitystuotanto Suomen äänitearkistossa (1901–1999)
Sandis Ozoliņš

| Sandis Ozoliņš |
| --- | --- |
 Sandis Ozoliņš vuonna 2007.
Henkilötiedot
Syntynyt: 3. elokuuta 1972 (ikä 52) Sigulda, Latvian SNT, Neuvostoliitto
Kansalaisuus:   Latvia
Jääkiekkoilija
Lempinimi:  Ozo, O-Zone
Pelipaikka:  puolustaja
Maila:  vasen
Pituus:  190 cm
Paino:  93 kg
Seura
Seura:  Dynamo Riika
Sarja:  KHL
Pelaajaura
Pääsarjaura:  1990–2014
Aik. seurat:  Dynamo Riika (NL) San Jose Sharks (NHL) Colorado Avalanche (NHL) Carolina Hurricanes (NHL) Florida Panthers (NHL) Mighty Ducks of Anaheim (NHL) New York Rangers (NHL) San Jose Sharks
NHL-varaus:  30. varaus, 1991 San Jose Sharks
Sandis Ozoliņš (s. 3. elokuuta 1972 Sigulda, Latvian SNT, Neuvostoliitto) on latvialainen uransa lopettanut jääkiekkopuolustaja.
Ozoliņšia on yleisesti kutsuttu latvialaisen jääkiekkoilun ikoniksi lähinnä menestyksekkään NHL-uransa ansiosta.
Ozoliņš päätti pelaajauransa vuonna 2014. Kaudella 2016–2017 hän aloitti apuvalmentajana Dinamo Rigassa, ja toukokuussa 2017 hänet nimettiin joukkueen päävalmentajaksi. Kausi 2017–2018 alkoi kuitenkin vaikeasti ja joukkue sai 16 ensimmäisestä ottelusta vain viisi sarjapistettä, joten Ozoliņš erotettiin.
Peliura

Aikuisten seuratasolla Ozoliņš on pelannut vain yhden kauden Latviassa edustaessaan ammattilaisuransa alkuaikoina Dynamo Riikaa kaudella 1990–1991. Tämän jälkeen NHL-seura San Jose Sharks varasi hänet vuoden 1991 varaustilaisuuden toisella kierroksella numerolla 30. Ensimmäisellä kaudellaan Pohjois-Amerikassa Ozoliņš joutui vielä pelaamaan Sharksin farmijoukkueessa IHL:n Kansas City Bladesissa, mutta jo seuraavalla kaudella 1992–1993 hän teki ensiesiintymisensä Sharksin paidassa ja kohosi joukkueensa puolustuksen avainhahmoksi. Seuraavat kaksi kautta Ozoliņš menestyi hyvin joukkueessaan ja pelasi 81 runkosarjaottelua kaudella 1993–1994. Kaudella 1995–1996 Sharks ja Ozoliņš riitautuivat palkkaneuvotteluissa ja hänet siirrettiin Colorado Avalancheen vaihdossa Owen Nolaniin. Kauden 1995–1996 päätteeksi Ozoliņš ja Colorado pääsivät juhlimaan Stanley Cupin voittoa. Hän pysyi Coloradossa kauteen 1999–2000 asti, jonka jälkeen hän on vaihtanut seuraa useaan otteeseen ja pelannut ilman merkittävää menestystä. Kaudella 2000–2001 ja osan kaudesta 2001–2002 Ozoliņš pelasi Carolina Hurricanesissa ja loppukauden ja kauden 2002–2003 alun Florida Panthersissa. Sen jälkeen hänet kaupattiin kesken kauden Mighty Ducks of Anaheimiin, jossa hän pelasi aina kauteen 2005–2006 asti, kunnes hänet kaupattiin New York Rangersiin. Puolentoista Rangers-kauden jälkeen Ozoliņš siirtyi vapaana agenttina takaisin Sharksiin.
Latvian maajoukkuetta Ozoliņš on edustanut useissa arvoturnauksissa, niin maailmanmestaruuskilpailuissa kuin talviolympialaisissakin. Hän edusti Latviaa myös Sotšin olympiakisoissa 2014.
Vuoden 2011 MM-kilpailuissa Ozoliņš toimi Latvian jääkiekkomaajoukkeen general managerina.selvennä
Aiheesta muualla

Kuvia tai muita tiedostoja aiheesta Sandis Ozoliņš Wikimedia Commonsissa
Joseph Seipelt

Joseph Seipelt (5. marraskuuta 1787 Ragendorf – 21. helmikuuta 1847 Wien) oli itävaltalainen ooppera- ja konserttilaulaja, äänialaltaan basso.
Seipelt aloitti musiikkiuransa kuorolaulajana Theater an der Wienissä ja sai lauluopetusta Antonio Salierilta. Näyttämöllä hän esiintyi ensimmäisen kerran Lembergissä, jossa hänellä oli kolmivuotinen kiinnitys. Vuosina 1815–1818 Seipelt johti teatteria Brodissa. Vuonna 1818 hän palasi Wieniin, jossa työskenteli Theater an der Wienissä, Kärntnertortheaterissa ja Theater in der Josefstadtissa. Seipelt aloitti vuonna 1831 työskentelyn kuoronjohtajana Kärntnertortheaterissa.
Seipelt lauloi vuonna 1823 Kuninkaan hahmon Carl Maria von Weberin Euryanthessa, ja vuonna 1824 hän tulkitsi basso-osan Ludwig van Beethovenin yhdeksännen sinfonian kantaesityksessä.
Jorma Lampela

Jorma Lampela (s. 1963) on suomalainen kuvittaja, karikatyyritaiteilija, animaattori ja kulttuurituottaja.
Lampela tunnetaan parhaiten värikkäistä karikatyyreistään. Hän on tehnyt karikatyyrejä yksityishenkilöistä ja julkisuuden henkilöistä. Hän on tehnyt kuvituksia levyjen kansiin, bändien keikkajulisteisiin ja mainoksiin.
Lampela on kuvittanut myös mainos- ja markkinointimateriaaleja, esimerkiksi Halva Oy:n esitteitä, joulukalenterin, makeispusseja ja rekkoja. Lampela on kuvittanut myös piirretyn musiikkianimaation Hurriganesin kappaleesta Get On. Animaatio on ollut mukana mm Hurriganesista kertovassa GANES-elokuvassa.
Koulutus

Lampelalla on animaatioalan koulutus Keski-Pohjanmaan ammatillisesta aikuiskoulutuskeskuksesta vuodelta 1997. Hän sai yrittäjän ammattitutkinnon Kankaanpään opistosta vuonna 2004. Hän opiskeli artesaaniksi ja kuvittajaksi Ikaalisten käsi- ja taideteollisuusoppilaitoksessa vuonna 2003. Lampela valmistui kulttuurituottajaksi Seinäjoen ammattikorkeakoulusta vuonna 2008.
Sibylla Schwarz

Sibylla Schwarzin kuva vuonna 1650 ilmestyneessä Deutsche Poëtische Gedichte -teoksessa.
Sibylla Schwarz tai Sibylle Schwartz (14. helmikuuta 1621 Greifswald – 31. heinäkuuta 1638 Greifswald) oli saksalainen barokin ajan runoilija. Rakkaus oli Schwarzin runouden keskeinen teema, ja siksi häntä toisinaan kutsutaan myös "Pommerin Sapfoksi" (pommersche Sappho).
San Andreas (elokuva)

| San Andreas |
| --- | --- |

Ohjaaja:  Brad Peyton
Käsikirjoittaja:  Carlton Cuse
Tuottaja:  Beau Flynn
Säveltäjä:  Andrew Lockington
Kuvaaja:  Steve Yedlin
Leikkaaja:  Bob Ducsay
Valmistustiedot
Valmistusmaa:  Yhdysvallat
Tuotantoyhtiö:  Village Roadshow Pictures New Line Cinema
Levittäjä:  Warner Bros. InterCom Netflix
Ensi-ilta:  29. toukokuuta 2015
Kesto:  114 minuuttia
Alkuperäiskieli:  englanti
Budjetti:  110 miljoonaa $
Tuotto:  473,9 miljoonaa $
Aiheesta muualla
IMDb
Elonet
AllMovie
Infobox OKNimi-testi OK: 
San Andreas on vuonna 2015 ensi-iltansa saanut Brad Peytonin ohjaama katastrofielokuva.
Juoni

Elokuva kertoo Kaliforniassa tapahtuvasta maanjäristyksestä ja helikopteripelastaja Rayn (Dwayne Johnson) ja tämän vaimon Emman (Carla Gugino) yrityksestä pelastaa tyttärensä Blake (Alexandra Daddario).
Näyttelijät

| 0 | 1 | 2 |
| --- | --- | --- |
|  Dwayne Johnson  | … |  Ray   |
|  Carla Gugino  | … |  Emma   |
|  Alexandra Daddario  | … |  Blake   |
|  Ioan Gruffudd  | … |  Daniel Riddick   |
|  Archie Panjabi  | … |  Serena   |
|  Paul Giamatti  | … |  Lawrence   |
|  Kylie Minogue  | … |  Susan Riddick   |
Vastaanotto

Elokuvan keskiarvo Metacriticissä oli 43/100 ja Rotten Tomatoesissa 5.3/10. Nyt-liitteen arviossa elokuvan käsikirjoitusta kuvattiin "sarjaksi arvattavia käännöksiä ja näennäisen jännittäviä täpäriä tilanteita" ja se sai yhden tähden.
Aiheesta muualla

San Andreas Internet Movie Databasessa (englanniksi)
San Andreas Elonet.
Seppo Morri

Seppo Heikki Morri (30. lokakuuta 1944 Helsinki – 26. maaliskuuta 2005 Helsinki) oli suomalainen proviisori ja yritysjohtaja, joka sai kauppaneuvoksen arvonimen.
Morrin vanhemmat olivat rakennusmestari Lauri Morri ja myyjä, laborantti Hilkka Karjalainen, ja puoliso vuodesta 1970 Seija Onerva Säilä. Morri tuli ylioppilaaksi Helsingin Normaalilyseosta 1964 ja valmistui farmaseutiksi 1968 ja proviisoriksi 1971 Helsingin yliopistosta. Hän oli Helsingin Joutsen apteekin farmaseutti 1969–1971, Oriolan varasto- ja markkinointiproviisori Espoossa 1971–1972, Panfarma Oy:n toimitusjohtajan assistentti 1972–1974, Oriola Oy:n paikallisjohtaja Joensuussa 1974–1979, tukkukaupan johtaja Espoossa 1980–1984, varatoimitusjohtaja 1984–1988, toimitusjohtaja 1988–2003, vanhempi neuvonantaja 2004 sekä johtokunnan jäsen vuodesta 1986 ja hallituksen jäsen vuodesta 1988. Panfarma Oy:n toimitusjohtaja Morri oli 1985–1988. Hänellä oli myös useita farmasia-alan ja muita kotimaisia ja kansainvälisiä asiantuntija- ja luottamustehtäviä. Kauppaneuvoksen arvonimen Morri sai 2003.
Aiheesta muualla

Kai Hoffman: Seppo Morri Biografiasampo.
Servance

| Servance |
| --- | --- |

 vaakuna
 Servance
 Koordinaatit: 47°48′55″N, 6°40′59″E 
Valtio:  Ranska
Alue:  Franche-Comté
Departementti:  Haute-Saône
Arrondissementti:  Lure
Väkiluku:  832
Infobox OKVirheellinen NIMI-arvo: 
Servance on kunta Koillis-Ranskassa Haute-Saônen departementissa Franche-Comtén alueella. Kunnan läpi virtaavassa Ognonjoessa oleva 13-metrinen putous on näyttävä. Ognon on Saônejoen sivujoki.
Ognonjoen putous
Kunta liittyi osaksi Servance-Miellinin kuntaa 1. tammikuuta 2017.
Aiheesta muualla

Kuvia tai muita tiedostoja aiheesta Servance Wikimedia Commonsissa
Sibylla (veistos)

Sibylla Kuntsin modernin taiteen museon vieressä Vaasassa.
Sibylla on Laila Pullisen veistos vuodelta 2003. Teos on tehty pronssista ja graniitista. Pintaan on timanttilaikalla työstetty juonteita. Kiveä ja pronssia yhdistävä, suurikokoinen veistos on Pullisen tunnusomaista tuotantoa hänen myöhäiskaudeltaan. Nimi Sibylla viittaa jumalallisen hurmoksen vallassa toimivaan naisennustajaan, oraakkeliin.
Sibylla on sijoitettu Kuntsin modernin taiteen museon veistospuistoon meren äärelle vuonna 2017. Museon viereen ollaan luomassa julkisten taideteosten keskittymää, johon teos kuuluu. Sibyllan hinta on ollut noin 80 000 euroa, ja teos on rahoitettu Veljekset Gröndahlin -säätiön avustuksella.
Juha Mäkelä

Juha Mäkelä -nimisiä henkilöitä ovat:
Juha Mäkelä (s. 1944), näyttelijä
Juha Mäkelä, "Jussi Mäkelä" (s. 1956), elokuvaneuvos, The Walt Disney Company Nordicin toimitusjohtaja
Juha Mäkelä (s. 1971), korkeimman oikeuden oikeusneuvos.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Juha Mäkelä”, voi hakea sivunnimihaulla, laajalla sivunnimihaulla tai tekstihaulla.
Sisäsuodatin

Sisäsuodatin on akvaarioissa käytetty suodatintyyppi. Laite sijoitetaan nimensä mukaisesti akvaarion sisäpuolelle, jossa se laitteen sisällä olevan sähköpumpun avulla kierrättää vettä altaassa. Vesi imetään suodattimen yleensä alaosassa olevaan suodatinosioon, johon on sijoitettu varsinainen suodatinaines. Vedessä olevat likahiukkaset tarttuvat tähän suodatinainekseen, jonka jälkeen suodatettu vesi kulkeutuu pumppuun ja jälleen akvaarioon.
Yleensä sisäsuodatin toimii lähinnä mekaanisena suodattimena eli sihtinä ja varsinaisena tärkeämpänä eli biologisena suodattimena toimii joko akvaarion pohja-aines tai lisäsuodattimena oleva ulkosuodatin tai muu suodatin. Sisäsuodattimen suodatusmateriaalina käytetään yleisemmin vaahtomuovia, mutta joissakin malleissa voidaan käyttää myös ulkosuodattimissa käytettävää sintrattua lasia.
Sisäsuodatinta käytetään pienissä altaissa ainoana suodattimena, mutta yleensä noin 200 litran altaista alkaen ulko-suodattimen mekaanisena suodatusteholisänä. Tosin sisäsuodatinta voidaan käyttää myös huomattavasti suuremmissakin altaissa yksinomaisena suodattimena, jos altaan ravinnekuormitus ja kalasto eivät aseta ylimääräisiä vaatimuksia.
Syy sisäsuodattimen yleisyyteen lienee sen halpa hinta, helppo puhdistaminen ja mutkaton soveltuvuus pieniin altaisiin, jotka harrastuksessa lienevät lukumäärältään kaikkein suurimpia. Myös mattosuodatin lasketaan sisäsuodattimiin, vaikka se poikkeaakin toiminnaltaan hivenen varsinaisesta sisäsuodattimesta.
Tunnetuimpia tuotemerkkejä ovat Eheim, Fluval, Tetratec, Aqua-el, Resun, Regent ja Hydor.
Aiheesta muualla

aquahoito.info, Omatekoinen sisäsuodatin, Biologisen sisäsuodattimen valmistus
Juha Mäki-Jyllilä

Juha Mäki-Jyllilä (s. 1965) on suomalainen arkkitehti. Hän on JKMM Arkkitehtien perustajaosakas ja arkkitehti, joka on urallaan toiminut erityisesti julkisten rakennusten ja toimistotalojen pääsuunnittelijana.
Viimeisimpiä kohteita, joissa Mäki-Jyllilä on toiminut pääsuunnittelijana ovat mm. Keskon uusi päätoimipaikka K-Kampus Helsingin Kalasatamassa (2019), Kalasataman koulu ja päiväkoti (2020), Alma Median pääkonttori Helsingin Töölönlahdella (2013) sekä Hämeenlinnan Verkatehtaan kulttuurikeskus (2007). Mäki-Jyllilä on lisäksi toiminut pääsuunnittelijana lukuisissa asuntorakentamiskohteissa mm. Helsingin Arabianrannassa sekä Jyväskylän Kankaan ja Äijälänrannan alueille.
Syksyllä 2020 hän työskentelee pääsuunnittelijana mm. Helsingin Ruoholahteen rakennettavassa We Land -toimistotalohankkeessa sekä Kruunuvuorenrantaan ja Postipuistoon rakennettavissa asuntokortteleissa.
Rakennustaiteen valtionpalkinto myönnettiin Mäki-Jyllilälle vuonna 2007. Urallaan hän on yhdessä JKMM Arkkitehtien muiden osakkaiden kanssa menestynyt yli 80 arkkitehtuurikilpailussa, joissa voittanut 43 ensimmäistä palkintoa.
Saralampi (Äänekoski)

| Saralampi |
| --- | --- |
Valtiot:  Suomi
Maakunnat:  Keski-Suomi
Kunnat:  Äänekoski
Koordinaatit:  62°40′37″N, 25°53′59″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Keiteleen eteläosan alue (14.41)
Laskupuro:  puro Keiteleeseen 
Järvinumero:  14.411.1.018
Mittaustietoja
Pinnankorkeus:  100,6 m  
Pituus:  640 m  
Leveys:  300 m  
Rantaviiva:  1,752 km  
Pinta-ala:  8,552 ha  
Tilavuus:  0,0003177 km³ 
Keskisyvyys:  3,71 m  
Suurin syvyys:  7,5 m  
Saaria:  ei saaria 
 fiSaralampi 
Saralampi on Keski-Suomessa Äänekoskella Lohilahden lähellä sijaitseva lampi.
Maantietoa

Lampi on 640 metriä pitkä, 300 metriä leveä ja sen pinta-ala on 8,6 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 317 700 kuutiometriä. Sen keskisyvyys on 3,7 metriä ja suurin syvyys on 7,5 metriä. Sen rantaviivan pituus on 1,8 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Keiteleen eteläosan alueella (14.41), jonka Ala-Keiteleen lähi-alueeseen (14.411) se kuuluu. Lammen vedenpinnan korkeus on 100,6 metriä mpy.
Jihad Watch

Jihad Watch on amerikkalaisen Robert Spencerin ylläpitämä vastajihadistinen blogi. Blogi aloitti lokakuussa 2003.
Aiheesta muualla

Jihad Watch (englanniksi)
Sea of Light

| Sea of Light Uriah Heep |
| --- | --- | --- |

Studioalbumin tiedot
 Äänitetty : marraskuu 1994 –  helmikuu 1995 Karo-Studioilla, Brackenissa
 Julkaistu: 1995
 Formaatti: CD
 Tuottaja(t): Uriah Heep ja Kalle Trapp
 Tyylilaji: hard rock, progressiivinen rock, heavy metal
 Kesto: 61.09
 Levy-yhtiö:  CBH Records    HTD Records   Steamhammer
Listasijoitukset
  29. (14. toukokuuta 1995)    87. (1995)
Uriah Heepin muut studioalbumit
| Different World 1991 | Sea of Light 1995 | Sonic Origami 1998 |
Sea of Light on  hard rock -yhtye Uriah Heepin yhdeksästoista studioalbumi, joka ilmestyi vuonna 1995.
Basisti Trevor Bolder laulaa kappaleen ”Fear of Falling”. Päätösraita ”Dream On” oli puolestaan Sea of Lightin ainoa singlejulkaisu.
Kappaleet

Against the Odds – 6.12 (säv. Mick Box/Phil Lanzon)
Sweet Sugar – 4.43 (säv. Trevor Bolder)
Time of Revelation – 4.02 (säv. Box/Lanzon)
Mistress of All Time – 5.33 (säv. Lanzon)
Universal Wheels – 5.39 (säv. Box/Lanzon)
Fear of Falling – 4.38 (säv. Bolder)
Spirit of Freedom – 4.14 (säv. Box/Lanzon)
Logical Progression – 6.12 (säv. Box/Lanzon)
Love in Silence – 6.48 (säv. Box/Lanzon)
Words in the Distance – 4.46 (säv. Box/Lanzon)
Fires of Hell – 3.56 (säv. Bolder)
Dream On – 4.26 (säv. Bolder)
Kokoonpano

Mick Box – kitarat
Lee Kerslake – rummut
Trevor Bolder – bassokitara, taustalaulu
Phil Lanzon – koskettimet, taustalaulu
Bernie Shaw – laulu
Tuotanto

Tuottajat – Uriah Heep ja Kalle Trapp
Engineering – Kalle Trapp
Äänitys, miksaus ja masterointi – 23.11.–20.12.1994 ja 24.1.–7.2.1995 Karo-studiolla Brackelissa, Ala-Saksissa
Kansikuva – Roger Dean
Valokuvaus – Dirk Zumpe